da fr is da de is de tr da da fi da da da da da da da da da da en da da da de en da da en nb da de da sv da en en da da en
Tapetet om Erik den Røde... - Bayeuxtapetet.dk
af brodøserne | aug 6, 2020
Tapetet om Erik den Røde.
Efter at have broderet 70 meter på den danske kopi af Bayeuxtapetet  og de 3,10 m på en afslutning, fik vi lyst til at fortsætte med at mødes og brodere.
Der kom et forslag om at lave et tapet om Erik den Rødes Saga.
Vi talte meget om, at vi ville bruge skabelonen fra Bayeuxtapetet, dvs. at der er en midterfrise og en smal frise foroven og forneden.
Samtidig var vi enige om at ”slå os løs” og anvende alle de teknikker, vi havde lyst til.
Dvs. at der allerede nu er anvendt følgende: Kontursting, nedlagt syning, en blanding af påsyet stof, der nogle steder er dækket med broderisting, samt en blanding af farverne.
Midterfrisen skulle ligesom på Bayeuxtapetet fortælle hovedhistorien – her om Erik den Røde – og de smalle friser skulle berette om genstande, der er fundet af arkæologerne på Island, Grønland og Vinland (Lance of Meadows) blandet med billeder fra flora og fauna.
Desuden er der flere kvinder på Erik den Rødes Tapet, end på Bayeuxtapetet og der vises mere om vikingetidens dagligdag.
Anny Svendsen har lavet tegninger til det 10 m lange tapet og vi bestemmer teknik og farver, som vi kommer frem. Der er 30 farver at vælge imellem.
Tapetet om Erik den Røde…
Tekster og billeder, som de ses nu, er fra det endnu ikke færdigbroderede tapet.
Sidens indhold vil/kan derfor blive opdateret…
Anny Svendsen tog det første sting på tapetet på Vikingemarkedet på Lindholm Høje lørdag den 25. juni 2016 kl. 10.30
Erik den Røde – Bayeuxgruppen – Copyright 2020 ©
Tapetet om Erik Den Røde-Bayeuxgruppen
All rights reserved 2020
Design Mads Jensen i WordPress
Alle billeder af tapetet og brodøserne er udført af og tilhører Bayeuxgruppen